คำอธิบายรายวิชา

กลุ่มสาระการเรียนรู้ภาษาต่างประเทศ ชั้นมัธยมศึกษาปีที่ 6 ปีการศึกษา 2564

รหัสวิชา ญ 30205 รายวิชา ภาษาญี่ปุ่น 5

จำนวน 3.0 หน่วยกิต เวลา 120 ชั่วโมง

**ผลการเรียนรู้**

1. อ่านและเขียนคันจิได้ถูกต้องตามหลักการอ่านและเขียน
2. สามารถเข้าใจ และแบ่งระดับของคู่สนทนาได้ และสนทนาในรูปแบบกันเองที่ใช้ในชีวิตประจำวันได้
3. สามารถสนทนาโดยใช้ประโยคเพื่อแสดงสิ่งที่คิด และออกความคิดเห็นได้
4. สามารถสนทนาโดยใช้ประโยคเพื่อสื่อว่าคู่สนทนาพูดอะไร และสามารถยืนยันได้ว่าเป็นอย่างที่ผู้พูดคิดหรือไม่
5. สามารถเข้าใจ และสามารถขยายคำนามได้ด้วยคำกริยา
6. สามารถเข้าใจ และสามารถขยายและบอกช่วงเวลาที่ทำกริยาต่างๆได้
7. สามารถเข้าใจและใช้รูปประโยคแสดงการกระทำหรือเหตุการณ์เกิดขึ้นเป็นสภาพได้และจะเกิดขึ้นอย่างแน่นอนได้
8. สามารถเข้าใจและใช้รูปประโยคให้ ได้รับการทำกริยาต่างๆได้
9. สามารถใช้รูปประโยคแสดงเรื่องสมมติที่คล้อยตามกันหรือขัดแย้งกันได้

**คำอธิบายสาระการเรียนรู้**

ศึกษาและฝึกทักษะการฟัง พูด อ่าน เขียน ตัวอักษร คำ กลุ่มคำ ประโยค บทอ่านสั้น ๆ คำสั่ง คำขอร้อง คำแนะนำ รวมทั้งเข้าใจภาษาท่าทางและความรู้สึกของผู้พูด พูดและเขียนเกี่ยวกับเรื่องราวของตนเอง ใช้ภาษาตามมารยาททางสังคม แสดงความรู้สึกของตนเกี่ยวกับเรื่องราวต่างๆ และใช้ภาษาท่าทางในการสื่อสารได้เหมาะสม เข้าใจขนบธรรมเนียมประเพณีวัฒนธรรมญี่ปุ่น ความเหมือนและความต่างระหว่างภาษาและวัฒนธรรมของญี่ปุ่นกับไทย เห็นคุณค่าของการเรียนภาษาญี่ปุ่น ใช้ภาษาญี่ปุ่นตามสถานการณ์ต่างๆ ภายในชีวิตประจำวัน โดยใช้ทักษะกระบวนการความเข้าใจ ทักษะการเรียนรู้ในศตวรรษที่ 21 ได้แก่นักเรียนอ่านออก เขียนได้ มีทักษะด้านการคิดอย่างมี วิจารณญาณ และทักษะในการแก้ปัญหา ทักษะด้านการสร้างสรรค์ และนวัตกรรม ทักษะด้านความเข้าใจความต่างวัฒนธรรม ต่างกระบวนทัศน์ ทักษะด้านความร่วมมือ การทำงานเป็นทีม และภาวะผู้นำ ทักษะด้านการสื่อสาร สารสนเทศ และรู้เท่าทันสื่อ ทักษะด้านคอมพิวเตอร์ และเทคโนโลยีสารสนเทศและการสื่อสาร ทักษะอาชีพ และทักษะการเรียนรู้ มีคุณธรรม มีเมตตา กรุณา มีระเบียบวินัย มีทักษะการเรียนรู้ ภาวะผู้นำ และใช้กระบวนการ เพื่อให้มีความรู้ความเข้าใจ ความสามารถในการสื่อสาร ความสามารถในการคิด ความสามารถในการใช้ทักษะชีวิต ผ่านการเรียนการสอนที่เน้นส่งเสริมภูมิปัญญาไทยในด้านภาษาและวรรณกรรม และศาสนาและประเพณี และส่งเสริมให้นักเรียนดำรงชีวิตภายใต้ปรัชญาเศรษฐกิจพอเพียง พร้อมทั้งมีความซื่อสัตย์สุจริต ใฝ่เรียนรู้ มุ่งมั่นในการทำงานและมีวินัย